另外三清殿上""妙一统元""四个字咸有一段故事嘞. 格歇辰光玄妙观因为辰光长哉,妙一统元四个字淡得看弗见.庙里相个老道士请子师傅来重写,但是写来写气,就是格个""一""字,随便那夯写弗好.老道士急得弗得了,出子大铜钿请人写.三聂天过后,来子一个高花子,拿子自家一扎破鞋皮,沾子金粉,一写就写成功帮原来一模一样的一字.大家癌特哉,当子俚是神仙下凡,朝子俚得得拜.老高花子摇摇手,讲,我弗是啥个仙家,从小我就坐了三清殿前头,呒拨事体做就拿子鞋子学写格个一字. 到现在我哈则宁得格个一字,其他个字我一个哈弗宁得.